CELEX: 32017R0407
Language: da
Date: 2017-03-08 00:00:00
Title: Kommissionens gennemførelsesforordning (EU) 2017/407 af 8. marts 2017 om forlængelse af godkendelsen af aktivstoffet iodosulfuron, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst. )

9.3.2017   
               
               
                  DA
               
               
                  Den Europæiske Unions Tidende
               
               
                  L 63/87
               
            KOMMISSIONENS GENNEMFØRELSESFORORDNING (EU) 2017/407
      af 8. marts 2017
      om forlængelse af godkendelsen af aktivstoffet iodosulfuron, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1107/2009 (1) af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF, særlig artikel 20, stk. 1, og
      ud fra følgende betragtninger:
      
                  (1)
               
               
                  Godkendelsen af aktivstoffet iodosulfuron, jf. del A i bilaget til Kommissionens gennemførelsesforordning (EU) nr. 540/2011 (2), udløber den 31. oktober 2017.
               
            
                  (2)
               
               
                  Der blev i overensstemmelse med artikel 1 i Kommissionens forordning (EU) nr. 844/2012 (3) indgivet en ansøgning om forlængelse af godkendelsen af iodosulfuron inden for den tidsfrist, der er fastsat i nævnte artikel.
               
            
                  (3)
               
               
                  Ansøgeren indsendte de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.
               
            
                  (4)
               
               
                  Den rapporterende medlemsstat udarbejdede en vurderingsrapport vedrørende forlængelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 29. april 2015.
               
            
                  (5)
               
               
                  Autoriteten fremsendte vurderingsrapporten vedrørende forlængelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde det supplerende sammenfattende dossier tilgængeligt for offentligheden.
               
            
                  (6)
               
               
                  Den 6. april 2016 (4) meddelte autoriteten Kommissionen sin konklusion om, hvorvidt iodosulfuron (betragtes som variant iodosulfuron-methyl-natrium) kan forventes at opfylde godkendelseskriterierne i artikel 4 i forordning (EF) nr. 1107/2009. Kommissionen forelagde udkastet til vurderingsrapport vedrørende forlængelse af godkendelsen af iodosulfuron for Den Stående Komité for Planter, Dyr, Fødevarer og Foder den 11. juli 2016.
               
            
                  (7)
               
               
                  Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstoffet, fastslået, at godkendelseskriterierne i artikel 4 i forordning (EF) nr. 1107/2009 er opfyldt. Disse godkendelseskriterier anses derfor for at være opfyldt.
               
            
                  (8)
               
               
                  Godkendelse af iodosulfuron bør derfor forlænges.
               
            
                  (9)
               
               
                  Risikovurderingen for forlængelse af godkendelsen af iodosulfuron er baseret på et begrænset antal repræsentative anvendelsesformål, hvilket dog ikke begrænser, hvilke anvendelsesformål plantebeskyttelsesmidler, der indeholder iodosulfuron, kan godkendes til. Anvendelsen bør derfor ikke fortsat begrænses til anvendelse som herbicid.
               
            
                  (10)
               
               
                  Det er imidlertid, i overensstemmelse med artikel 14, stk. 1, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden, nødvendigt at fastsætte visse betingelser og begrænsninger. Det bør navnlig kræves, at der fremlægges yderligere bekræftende oplysninger.
               
            
                  (11)
               
               
                  I henhold til artikel 20, stk. 3, i forordning (EF) nr. 1107/2009, sammenholdt med artikel 13, stk. 4, i samme forordning, bør bilaget til gennemførelsesforordning (EU) nr. 540/2011 ændres.
               
            
                  (12)
               
               
                  Godkendelsesperioden for iodosulfuron blev ved Kommissionens gennemførelsesforordning (EU) 2016/950 (5) forlænget til den 31. oktober 2017 for at gøre det muligt at afslutte fornyelsesprocessen, inden godkendelsen af aktivstoffet udløber. Da der er blevet truffet afgørelse om fornyelse forud for udløbsdatoen, anvendes nærværende forordning imidlertid fra den 1. april 2017
               
            
                  (13)
               
               
                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE FORORDNING:
      Artikel 1
      Forlængelse af aktivstoffets godkendelse
      Godkendelsen af aktivstoffet iodosulfuron, som opført i bilag I, forlænges på de betingelser, der er fastsat i samme bilag.
      Artikel 2
      Ændringer af gennemførelsesforordning (EU) nr. 540/2011
      Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
      Artikel 3
      Ikrafttræden og anvendelsesdato
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      Den anvendes fra den 1. april 2017.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 8. marts 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 309 af 24.11.2009, s. 1.
      
         (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
      
         (3)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).
      
         (4)  Den Europæiske Fødevaresikkerhedsautoritet (EFSA), 2016. Conclusion on the peer review of the pesticide risk assessment of the active substance iodosulfuron-methyl-sodium (approved as iodosulfuron). EFSA Journal (2016);14(4):4453. Foreligger online: www.efsa.europa.eu.
      
         (5)  Kommissionens gennemførelsesforordning (EU) 2016/950 af 15. juni 2016 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 2,4-DB, beta-cyfluthrin, carfentrazonethyl, Coniothyrium minitans stamme CON/M/91-08 (DSM 9660), cyazofamid, deltamethrin, dimethenamid-p, ethofumesat, fenamidon, flufenacet, flurtamon, foramsulfuron, fosthiazat, imazamox, iodosulfuron, iprodion, isoxaflutol, linuron, maleinhydrazid, mesotrion, oxasulfuron, pendimethalin, picoxystrobin, silthiofam og trifloxystrobin (EUT L 159 af 16.6.2016, s. 3).
      
         BILAG I
         
                     Almindeligt anvendt navn Identifikationsnr.
                  
                  
                     IUPAC-navn
                  
                  
                     Renhed (1)
                     
                  
                  
                     Godkendelsesdato
                  
                  
                     Udløbsdato for stoffets godkendelse
                  
                  
                     Særlige bestemmelser
                  
               
                     Iodosulfuron
                     185119-76-0 (moderstof)
                     144550-36-7 (iodosulfuron-methyl-natrium)
                     CIPAC-nr. 634 (moderstof)
                     CIPAC-nr. 634.501 (iodosulfuron-methyl-natrium)
                  
                  
                     4-iodo-2-[(4-methoxy-6- methyl-1,3,5-triazin-2-yl)carbamoylsulfamoyl]benzoesyre
                     (iodosulfuron)
                     natrium ({[5-iodo-2-(methoxycarbonyl)phenyl]sulfonyl}carbamoyl)(4-methoxy-6-methyl-1,3,5-triazin-2-yl)azanid
                     (iodosulfuron-methyl-natrium)
                  
                  
                     ≥ 910 g/kg (udtrykt som iodosulfuron-methyl-natrium)
                  
                  
                     1. april 2017
                  
                  
                     31. marts 2032
                  
                  
                     Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om iodosulfuron, navnlig tillæg I og II.
                     Ved denne samlede vurdering skal medlemsstaterne være særlig opmærksomme på:
                     
                                 —
                              
                              
                                 risikoen for forbrugerne
                              
                           
                                 —
                              
                              
                                 risikoen for landplanter, der ikke er målarter
                              
                           
                                 —
                              
                              
                                 risikoen for vandorganismer.
                              
                           Anvendelsesbetingelserne skal omfatte risikobegrænsende foranstaltninger, hvis det er relevant.
                     Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende:
                     
                                 1)
                              
                              
                                 potentiel-genotoksiciteten for metabolitten triazin-amin (IN-A4098) for at bekræfte, at metabolitten ikke er genotoksisk og ikke er relevant for risikovurderingen
                              
                           
                                 2)
                              
                              
                                 virkningen af vandbehandlingsprocesser på arten af restkoncentrationer i drikkevand.
                              
                           Ansøgeren skal forelægge de oplysninger, der kræves i henhold til punkt 1, senest den 1. oktober 2017 og de oplysninger, der kræves i henhold til punkt 2, senest to år efter vedtagelsen af et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.
                  
               
            (1)  Den reviderede vurderingsrapport indeholder yderligere oplysninger om aktivstoffets identitet og specifikation.
      
      
         BILAG II
         I bilaget til gennemførelsesforordning (EU) nr. 540/2011 foretages følgende ændringer:
         
                     1)
                  
                  
                     I del A udgår angivelse 66 om iodosulfuron.
                  
               
                     2)
                  
                  
                     I del B tilføjes følgende:
                     
                                 Nummer
                              
                              
                                 Almindeligt anvendt navn Identifikationsnr.
                              
                              
                                 IUPAC-navn
                              
                              
                                 Renhed (*1)
                                 
                              
                              
                                 Godkendelsesdato
                              
                              
                                 Udløbsdato for stoffets godkendelse
                              
                              
                                 Særlige bestemmelser
                              
                           
                                 »107
                              
                              
                                 Iodosulfuron
                                 185119-76-0 (moderstof)
                                 144550-36-7 (iodosulfuron-methyl-natrium)
                                 CIPAC-nr. 634 (moderstof)
                                 CIPAC-nr. 634.501 (iodosulfuron-methyl-natrium)
                              
                              
                                 4-iodo-2-[(4-methoxy-6- methyl-1,3,5-triazin-2-yl)carbamoylsulfamoyl]benzoesyre
                                 (iodosulfuron)
                                 natrium ({[5-iodo-2-(methoxycarbonyl)phenyl]sulfonyl}carbamoyl)(4-methoxy-6-methyl-1,3,5-triazin-2-yl)azanid
                                 (iodosulfuron-methyl-natrium)
                              
                              
                                 ≥ 910 g/kg (udtrykt som iodosulfuron-methyl-natrium)
                              
                              
                                 1. april 2017
                              
                              
                                 31. marts 2032
                              
                              
                                 Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om iodosulfuron, navnlig tillæg I og II.
                                 Ved denne samlede vurdering skal medlemsstaterne være særlig opmærksomme på:
                                 
                                             —
                                          
                                          
                                             risikoen for forbrugerne
                                          
                                       
                                             —
                                          
                                          
                                             risikoen for landplanter, der ikke er målarter
                                          
                                       
                                             —
                                          
                                          
                                             risikoen for vandorganismer.
                                          
                                       Anvendelsesbetingelserne skal omfatte risikobegrænsende foranstaltninger, hvis det er relevant.
                                 Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende:
                                 
                                             1)
                                          
                                          
                                             potentiel-genotoksiciteten for metabolitten triazin-amin (IN-A4098) for at bekræfte, at metabolitten ikke er genotoksisk og ikke er relevant for risikovurderingen
                                          
                                       
                                             2)
                                          
                                          
                                             virkningen af vandbehandlingsprocesser på arten af restkoncentrationer i drikkevand.
                                          
                                       Ansøgeren skal forelægge de oplysninger, der kræves i henhold til punkt 1, senest den 1. oktober 2017 og de oplysninger, der kræves i henhold til punkt 2, senest to år efter vedtagelsen af et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.«
                              
                           
               
            (*1)  Den reviderede vurderingsrapport indeholder yderligere oplysninger om aktivstoffets identitet og specifikation.